kardosdrur/scandi-wiki huggingface dataset:
Massimo Taibi

Massimo Taibi (født 18. februar 1970 i Palermo, Italien) er en italiensk fodboldmålmand, der har spillet i adskillige fodboldklubber, mest i Italiens Serie A, B og C1. I England er han bedst kendt for sin tid i Manchester United.

Han er netop blevet kåret som Alex Ferguson's største flop af Britiske Teamtalk

Eksterne henvisninger 
 Video Af Taibis Mål Mod Udinese på Web.Tiscali.it 

Fodboldspillere fra Italien
Fodboldspillere fra AC Milan
Fodboldspillere fra Piacenza Calcio
Fodboldspillere fra SSC Venezia
Fodboldspillere fra Manchester United F.C.
Fodboldspillere fra Reggina Calcio
Fodboldspillere fra Atalanta BC
Fodboldspillere fra Torino FC
Fodboldspillere fra Ascoli Calcio 1898
Blå Sommer 2009

Blå Sommer 2009 var den 6. udgave af Det Danske Spejderkorps' korpslejr Blå Sommer, som foregik i perioden 15.-23. juli 2009 (med for- og efterlejr, hhv. før og efter perioden) på området omkring Stevninghus Spejdercenter ved Kliplev i Sønderjylland. Lejren samlede omkring 19.000 spejdere, hvoraf de mindste (op til 8 år) kun deltog på halv lejr, altså fra 15.-19. juli.

Aktiviter 
Gennem ugen var der der en lang række aktiviter. Nogle var større arrangementer for alle deltagere, mens langt de fleste var mere fokuseret på aldersgrupperne.

Oversigt 
Herunder følger en oversigt over ugens aktiviteter, inddelt efter aldersgrupperne. Dagene er opdelt i moduler af formiddag- (F), eftermiddag- (E) og aftenaktiviteter (A).

Underlejrene 
Blå Sommer var inddelt i en hjælperlejr (Landsbyen) og 5 underlejre der var inddelt sådan, at underlejrene bestod af divisionerne fra et bestemt område og de grupper der ligger geografisk forholdsvis tæt på hinanden dermed ligger i samme underlejr. Lejren var dermed inddelt i byer, hvor navnet på byerne beskrev hvilken del i Danmark de ligger og kan dermed også have en vis reference til de danske regioner, med få forbehold.

Nordbyen 
Nordbyen, hvis kendingsfarve var lysegrøn, bestod både af grupper fra Nordjylland, men denne huser desuden også (hoveddelen af) de udenlandske spejdergrupper. Underlejren rummede omkring 2.000 spejdere og havde "lyset" som tema, der bl.a. afspejles i byens klynge- og gadenavne samt underlejrens varetegn, en kopi af vippefyret fra Skagen.

Nordbyen bestod af divisionerne:
 Jens Bang
 Klit
 Rold Skov
 Steen Blicher
 Vendelbo
 Vestjydske

Midtbyen 
Midtbyen, hvis kendingsfarve var rød, bestod af divisioner fra Midtjylland. Det var et mål for Midtbyen at bygge en længere rækker kulisser og projekter der tog udgangspunkt i midtbyer fra forskellige egne verden over.

Midtbyen bestod af divisionerne:
 Aros
 Djursland
 Himmelbjerg
 Horse
 Lyng
 Randellsborg
 Troldhøj
 Århus Skov

Sydbyen 
Sydbyen, hvis kendingsfarve var gul, består af divisioner fra Sønderjylland og Fyn. Sybyens tema tog udgangspunkt i sydlige himmelstrøg, der bl.a. betød at klyngenavnene var sydbysnavne og at varetegnet var en sol. 

Sydbyen består af divisionerne:
 Bro
 Dronning Dagmar
 Dybbøl
 Egeskov
 Kong Knud
 Nørholm
 Pamhule
 Skovdam

Østbyen 
Østbyen, hvis kendingsfarve var orange, bestod af divisioner fra dele af Sjælland og den eneste division på Bornholm. Der var i Østbyen omkring 3800, hvoraf ca. 200 var hjælpere og 300 kom fra udlandet.

Østbyen bestod af divisionerne:
 Bernstorff
 Bornholm
 Ege
 Hareskov
 Mølleå
 Ravnsholt
 Øresund

Storbyen 
Storbyen, hvis kendingsfarve var hvid, bestod af divisioner fra dele af Sjælland, herunder hovedsageligt København. Det boede i underlejren omkring 4.000-4.500 og byen bar desuden præg af storbylivet, hvilket bl.a. betød at klyngenavnene var storbynavne.

Storbyen bestod af divisionerne:
 Absalon
 Amager
 Antvorskov
 Kongslejre
 Skjalm Hvide
 Svend Gønge
 Sydhav
 Vestskov

Eksterne henvisninger 
 Blå Sommer 2009s officielle side 
 Uofficiel brugergruppe på Facebook

Referencer 

2009
Begivenheder i 2009
Landsplandirektiv

Et landsplandirektiv er det dokument ved hvilket miljøministeren på regeringens og Folketingets vegne kan fastsætte bindende regler for indholdet af den kommunale planlægning. Et landsplandirektiv kan have mulighedsskabende, påbydende og forbydende art (afhængigt af hvorledes det betragtes).

Blandt de emner, der har været behandlet i landsplandirektiver, kan nævnes:
 udlæg af nye sommerhusområder i kystnærhedszonen,
 linjeføring for gas- og el-ledninger,
 placering af nationale prøvestationer for vindmøller,
 udpegning af områder for aflastningscentre,
 regler for planlægningen i hovedstadsområdet.
 
Nogle landsplandirektiver er efter deres emne forholdsvis beskedne af omfang, andre derimod ganske omfattende. Således er landsplandirektivet "Fingerplan 2007" ganske omfangsrigt både med hensyn til antal sider som i indhold. Dette indeholder blandt andet bestemmelser om:
 den fastlagte, såkaldte "fingerstruktur",
 boligrummelighed og boligbyggeri,
 erhvervsrummelighed og erhvervsbyggeri,
 byomdannelsesstrategi,
 sikring af grønne områder (grønne kiler og regionale friluftsområder),
 samling af erhverv i stationsnære omgivelser (indtil 600 m fra stationen),
 reservationer til transportkorridorer,
 arealreservationer til vejanlæg og til kollektive trafikanlæg,
 støjzoner omkring lufthavne og flyvepladser,
 differentierede bestemmelser for de ulige dele af hovedstadsområdet ("håndfladen", "byfingrene", "de grønne kiler", "det øvrige hovedstadsområde").

Landsplandirektiver 

 Landsplandirektiv for udvidelse af sommerhusområder i kystnærhedszonen, Miljøministeriet, Skov- og Naturstyrelsen, juni 2005.
 Fingerplan 2007. Landsplandirektiv for hovedstadsområdets planlægning, Miljøministeriet 2007, .
 Landsplandirektiv om beliggenheden af aflastningsområder i Århus, hvori der kan placeres udvalgsvarebutikker over 2.000 m², Miljøministeriet, By- og Landskabsstyrelsen, november 2008, ISBE 978-87-92256-70-6. 
 Landsplandirektiv om beliggenheden af bymidter, bydelscentre og aflastningsområder mv. til detailhandel i hovedstadsområdet, Miljøministeriet 2008, ISBE 978-87-92256-64-5, .
 Fingerplan 2013. Landsplandirektiv for hovedstadsområdets planlægning, Miljøministeriet 2013, .

Noter

Eksterne henvisninger 

 Landsplandirektiv for udvidelse af sommerhusområder i kystnærhedszonen (2005)
 Landsplandirektiv for nye sommerhuse i Sønderjylland (2007)
 Landsplandirektiv for 14 sommerhusområder i Region Nordjylland (2007)
 Landsplandirektiv for 5 sommerhusområder på Lolland, Femø og Fejø (2007)

Byplanlægning i Danmark
Buddinge Batteri

Buddinge Batteri er et nedlagt batteri. Det ligger ikke langt fra Buddinge Rundkørsel for enden af Gustav Esmanns Allé. Batteriet indgik i Gladsaxe Kommunes del af Københavns Befæstnings nordlige front: betonbefæstningselementerne Gladsaxe Fort, Bagsværd Fort, Buddinge Batteri, Tinghøj Batteri samt en minimal del af Befæstningskanalen, som forbinder Furesø med Lyngby Sø. 

Buddinge Batteris funktion var at støtte Bagsværdfortet og Gladsaxefortet. Efter mangeårigt statligt ejerskab afhændede statens ejendomsselskab Freja i 2005 Buddinge Batteri mhp. boligbyggeri. 

Da området, hvor Buddinge Batteri ligger, i årtier har været udlagt som rekreativt område i kommuneplanen, har Gladsaxe Kommune modsat sig ønsket om boligbyggeri og har sammen med Danmarks Naturfredningsforening rejst kulturhistorisk fredning efter naturbeskyttelsesloven kap. 6.

GNSS netværk 
På området står også en satellitmodtagerstation, der deltager i det Europæiske Reference GNSS Netværk som en del af Europæiske Geodætiske Reference System ETRS89. Det bliver blandt andet monitoreret af  Det Kongelige Observatorium i Belgien og andre. GNSS-antenen kan ses på toppen af den høje betonpylon. Stationen er drevet af Styrelsen for Dataforsyning og Effektivisering.

Galleri

Referencer

Ekstern henvisning
 http://www.dn.dk/Default.aspx?ID=2566

Københavns Befæstning
Batteri
Tinghøj Batteri

Tinghøj Batteri blev opført i 1887-88 som et batteri i Nordfronten af Københavns Befæstning. Anlægget var næsten magen til Vangede Batteri og var det ene ud af de 4 betonbefæstningselementer Gladsaxe Fort, Bagsværd Fort, Buddinge Batteri, Tinghøj Batteri samt en minimal del af Befæstningskanalen som forbinder Furesø med Lyngby Sø.

Tinghøj Batteri lå tilbagetrukket i forhold til Bagsværdfortet og Gladsaxefortet. Batteriets funktion var at støtte de to forter samt evt. supplere Vestvolden.

Det var et ca. 300 m langt halvmåneformet batterianlæg med en foranliggende tørgrav og glacis. Anlægget bestod af to batteri-linjer, den søndre med seks betonbriske og den nordre med fire, adskilt af en kassematbygning, der indeholdt ammunitionsmagasiner og belægningsrum. 
Batteri-linjerne var bestykket med seks 15 cm jernkanoner og fire 12 cm jernkanoner på henholdsvis venstre og højre batterilinie. Til nærforsvar var der på dækket af kasematbygningen to pansrede forsvindingstårne , hvert bestykket med en 8 mm. 10-løbet mitrailleuse.

Bemandingen bestod af 3 officerer, 13 underofficerer og 100 menige. Batteriet blev nedlagt i 1920. 

Batteriet ligger i Gladsaxe Kommune ved Vandtårnsvej på malingsproducenten Dyrups grund og ejes i dag af Dyrup.

Ekstern henvisning
 Beskrivelse hos Danmarks Naturfredningsforening
 Københavns befæstning 1880-1920

Københavns Befæstning
Bygninger, konstruktioner og anlæg i Gladsaxe Kommune
Summer Glau

Summer Glau (født 24. juli 1981 i San Antonio, Texas) er en amerikansk skuespiller. Hun er blandt andet kendt som River Tam i Firefly og Serenity og som Cameron i Terminator: The Sarah Connor Chronicles.
Hun er uddannet balletdanser, men måtte stoppe efter en brækket tå. I stedet blev hun skuespiller.

Udvalgt filmografi 
 Firefly (2003, tv-serie)
 Serenity (2005)
 The 4400 (2006-07, tv-serie)
 Terminator: The Sarah Connor Chronicles (2008–2009 , tv-serie)

Eksterne henvisninger 

 

Skuespillere fra Texas
Ballerinaer
Personer fra San Antonio
NATO's generalsekretær

NATO's generalsekretær er leder af Det Nordatlantiske Råd, der er det øverste organ i den internationale forsvarsalliance NATO. Generalsekretæren fungerer desuden som NATO's frontfigur udadtil og varetager medlemslandenes interesser, ligesom vedkommende er chef for alliancens ansatte.

Det er en uofficiel tradition, at NATO's generalsekretær er europæer. USA udpeger til gengæld traditionelt organisationens militære strategiske ledere. 

Der kræves enighed om valget af kandidaten. De enkelte medlemslande har alle vetoret.

Generalsekretæren vælges efter uformelle diplomatiske drøftelser mellem medlemslandene, der hver foreslår en kandidat til posten. Generalsekretæren vælges for en periode af fire år. Lønnen er aldrig offentliggjort, men niveauet svarer til ledere af andre internationale organisationer som f.eks. FN og menes således at ligge på 1,5 mio. kr. årligt.

Liste over generalsekretærer 
Nedenstående er en liste over NATO's generalsekretærer siden oprettelsen i 1952.

Noter

Referencer 

Generalsekretær
Regeringens Sikkerhedsudvalg

Regeringens Sikkerhedsudvalg er et særligt udvalg, der er en del af regeringens sikkerhedsorganisation. Udvalget består af statsministeren, der er formand samt udenrigsministeren, justitsministeren og forsvarsministeren. Øvrige ministre deltager efter behov. Lederne af efterretningstjenesterne, PET og Forsvarets Efterretningstjeneste deltager desuden i møderne, ligesom enkelte embedsmænd gør det. Udvalget blev etableret i 1958.

Udvalget mødes efter behov og drøfter følsomme og principielle spørgsmål om bl.a. Danmarks sikkerheds- og udenrigspolitiske forhold. Under Den Kolde Krig disktuerede udvalget bl.a. spionsager og udvisning af diplomater. 

Danmarks politik
FE

FE er en forkortelse, der kan betyde:
 Flight Engineer (Flyvemaskinist) (F/E)
 Forsvarets Efterretningstjeneste
 Foderenhed
Idrætsmærket

Det Danske Idrætsmærke er en dansk organisation som blev stiftet i den 13. december 1921 af Dansk Idræts-Forbund, De Danske Skytte-, Gymnastik- og Idrætsforeninger samt Krigs- og Marineministeriet.

Idrætsmærkets første formand blev generalmajor Holten F. Castenschiold, som havde posten frem til 1942.

Fra 1997, da Dansk Idræts-Forbund meldte sig ud, blev idrætsmærket administreret i samarbejde mellem Dansk Firmaidrætsforbund, Danske Gymnastik- & Idrætsforeninger og forsvaret. Siden 2004 har DGI stået alene for administrationen.

Idrætsmærket kan tages én gang årligt. Første gang tildeles idrætsmærket i guld, derefter angiver et tal i toppen af mærket hvor mange gange man har taget det.

Idrætsmærkets prøver 
Udformningen af dagens idrætsmærke prøver gjordes i 1996, og er ganske lig 1970-mærket. Nyt blev valgmuligheden gruppe 2 mellem en gymnastikprøve eller en almen formprøve. Forskellen på hvilke discipliner de to køn kunne tage idrætsmærket i ændredes så mærket i dag er ligestillet.
 
For at tage mærket skal én af prøverne i hver af de tre grupperne bestås:
 	
 Gruppe 1: Idræt; (atletik, badminton, fodbold, gang, gymnastik, kano- og kajakroning, orientering, ridning, roning, skydning, svømning eller militær firekamp (skydning, forhindringsbaneløb, håndgranatkast og 5 km løb).
 Gruppe 2: Gymnastikprøve eller almen formprøve (bestående af et opvarmningsprogram og seks øvelsesgrupper for kroppens store muskler).
 Gruppe 3: Udholdenhedsprøve i (cykling, gang, løb, roning eller svømning).

Idrætsmærke statistik 
 1922: 2.000
 1946: 11.500
 1953: 6.500
 1962: 18.000
 1963: 18.000
 1970: 13.000
 1995: 7.000
 2005: 1.000

Efter en beskeden start med et par tusinde årligt nåede antallet af uddelte idrætsmærker omkring 2. verdenskrig op på cirka. 10.000 mærker om året. Dette niveau bibeholdes i årene straks efter krigen, men gik derefter stærkt tilbage og nåede lavpunktet i 1953, Derefter vendte det og idrætsmærke blev mere og mere populært, og nåede sin top i 1962 og 1963, hvor der blev uddelt cirka 18.000 mærker. Det antal er aldrig siden blevet slået. Idrætsmærket gik stærkt tilbage op igennem 1980'erne, og 2005 uddeltes cirka 1.000 mærker.

Eksterne kilder 
 Den Store Danske – Idrætsmærket
 DGI : Idrætsmærkets historie
 Civile & Militære Duelighedstegn I – Danmark 

Idræt
Politiforbundet i Danmark

Politiforbundet i Danmark er et dansk fagforbund, der organiserer ansatte i dansk politi.

Forbundet havde 11.777 medlemmer (i januar 2012).

Historie 
Det blev oprettet i sin nuværende form i 1998/1999 som en fusion af Dansk Politiforbund (stiftet 1902), Dansk Kriminalpolitiforening (stiftet 1920) og Politiets og Domstolenes Tjenestemandsforening. Dansk Politiforbund var verdens ældste politifaglige organisation.

Formål 
Forbundet har til formål at varetage medlemmernes faglige, sociale og økonomiske interesser.

Medlemsbladet Dansk Politi udkommer 6 gange årligt.

Politiforbundet er medlem af følgende organisationer 

 Statstjenestemændenes Centralorganisation II
 Siden d. 1. januar 2019 er forbundet medlem af FH (men var tidligere medlem af FTF)

Formand 
Formand er Heino Kegel. Han blev valgt på en ekstraordinær kongres i Politiforbundet den 22. januar 2021, da tidligere formand Claus Oxfeldt valgte at stoppe. 

Claus Oxfeldt, havde siddet på posten siden 31. maj 2013

Han erstattede Peter Ibsen, der valgte at gå på pension efter ni år som formand og næsten 10 år som næstformand.

Referencer

Eksterne henvisninger
 Politiforbundets hjemmeside

Forbundet
Fagforbund under FH
Pressen

Pressen har flere betydninger:
 Presse — samlebetegnelse for nyhedsvirksomhed, aviser, etc.
 Pressen (dagblad) — Johannes V. Jensens kortlivede dagblad
Statstjenestemændenes Centralorganisation II

Statstjenestemændenes Centralorganisation II – COII var en dansk centralorganisation, der havde 27 fagforbund som medlemmer. Forbundene organiserer omkring 34.000 statsligt ansatte tjenestemænd. Den største organisation i COII var Politiforbundet med ca. 12.000 medlemmer.

Centralorganisationen blev dannet 8. marts 1909. Oprindeligt var medlemmerne embedsmænd med lederansvar. Indtil 1969 havde COII ikke ret til at forhandle overenskomster m.v.; indtil da fastlagde Finansministeriet de tjenestemandsansatte løn- og arbejdsvilkår. Allerede fra 1950'erne opnår man dog en de facto forhandlingsret. Siden varetog COII med hjemmel i Tjenestemandsloven overenskomstforhandlinger om alle væsentlige løn- og aftalevilkår med Finansministeriet. Organisationen talte desuden medlemmerne sag i den offentlige debat. 

COII var i 1952 medstifter af FTF, som organisationen i dag stadig samarbejder med.

I 2010 blev COII en del af den større centralorganisation CO10.

Medlemsforbund 
 CO II-Foreningen af Folketingsansatte
 Danmarks Kordegneforening
 Dansk Kirkemusiker Forening
 Dansk Socialrådgiverforening
 Dansk Sygeplejeråd
 Dansk Told & Skatteforbund
 Den Grønlandske Tjenestemandsforening
 Erhvervsskolelederne i Danmark 
 Farmakonomforeningen
 Farvandsforeningen
 Foreningen af Assistenter ved Det Kongelige Operakor
 Foreningen af Danske Kirkegårdsledere
 Foreningen af Folketingets Betjente
 Foreningen af Musikere i Forsvaret
 Foreningen af Præliminære Organister
 Foreningen af Sognemedhjælpere i Danmark
 Foreningen af tekniske og administrative tjenestemænd
 Foreningen Det Kongelige Operakor
 Forsvarets Civil-Etat
 Handelsskolernes Lærerforening
 Kriminalforsorgsforeningen
 Musikgruppen i CO II 
 Politiforbundet i Danmark
 Skovfogedernes CO II Forening
 Statspensionisternes Centralforening
 Sundhedsgruppen i CO II
 Trafikforbundet

Eksterne henvisninger 
 Statstjenestemændenes Centralorganisation II's hjemmeside

Etableret i 1909
Ophørt i 2010
Centralorganisationer i Danmark
Angela Aki

Angela Aki (アンジェラ・アキ Angera Aki; født den 15. september 1977) er en japansk sangerinde og sangskriver. Hun er datter af en japansk far og en italiensk-amerikansk mor. Hendes fødselsnavn er Kiyomi Aki (安芸 聖世美 Aki Kiyomi).

Angela Aki taler engelsk og japansk, da hun oprindeligt har boet i Japan, men flyttede til Hawaii som femtenårig, hvor hun dimitterede fra 'Iolani School. Senere dimitterede hun fra George Washington University, hvor hun havde politik og musik som hovedfag.

Hun udgav oprindeligt et indie-album i USA i 2000, kaldet These Words. I 2002 skrev hun musikken til to spor på albummet Let It Fall af den filippinske pop-sangerinde Dianne Eclar. I Japan i 2005 udgav hun et indie-album gennem Virgo Music med titlen One, der gjorde Nobuo Uematsu opmærksom på hendes musik. Angela Aki hører nu under pladeselskabet Sony Music Japan. I 2006 sang hun titelsangen til spillet Final Fantasy XII, Kiss Me Good-Bye.

Angela Akis far, Kiyoshi Aki, er ejer og medstifter af AEON Institute of Language Education, en af de fire største engelske sprogskoler i Japan.

Angela Aki er gode venner med sangerinden og skuespillerinden Yuna Ito; de gik begge på den samme japanske skole.

Ægteskab 
Akis først ægteskab, i Washington D.C., var med producer og kunstner Tony Alany, der med-producerede hendes første album i Vienna, Virginia.

Aki er nu gift med den japanske musikproducer Hide Sanjougi(三上義英).

Diskografi

Studiealbum

Singler

DVDer 
 Angela Aki MY KEYS 2006 in Budokan – 28. marts 2007
 Angela Aki Concert Tour 2007-2008 “TODAY” – 1. oktober 2008

Kilder

Eksterne henvisninger 
 Officielle websted  
 Officielle websted (Tofu Records) 

 Angela Aki Profile på Oricon 

Sangere fra Japan
Sangskrivere fra Japan
Kvinder fra Japan
Pianister
Statstjenestemændenes Centralorganisation

Statstjenestemændenes Centralorganisation referer til to danske centralorganisationer:
 Statstjenestemændenes Centralorganisation I – tidligere Statsansattes Kartel, nu Offentligt Ansattes Organisationer
 Statstjenestemændenes Centralorganisation II – også kaldet COII
Backpacker (flertydig)

Ordet backpacker har flere betydninger:

 Backpacker – Er en betegnelse for en person der rejser med rygsæk på ryggen. Oftest prøver personerne at spare så mange penge som muligt, for at kunne rejse mest muligt for deres opsparede penge.

 Backpacker (spil-serie) – Er en serie af spil, hvor man tager rollen som en backpacker. I dag bliver serien udgivet og udviklet af Pan Vision.
Anne Just

Anne Just (24. juli 1948 i Kalvehave – 9. marts 2009 i Hune) var en dansk multikunstner, der mest var kendt for sin have, Anne Just's Have, der er beliggende i Hune ved Blokhus.

Just drev fra 1978 og fem år frem restaurant Brix' Gård i Aalborg. Derefter flyttede hun ind på herregården Skeelslund, hvor hun drev selskabslokaler og var kunstmaler. Men det blev som havekunstner, at hun fik sit store gennembrud.

Efter tiden på Skeelslund flyttede hun til Hune, hvor hun helligede sig maleriet, men også havebrug. Hendes 7500 m2 store have, "Anne Just's Have", blev en af Nordjyllands største turistattraktioner, da den fra 1991 og frem blev omdannet fra et kæmpe klitområde til en blomstrende have, der fra 1995 var åben for offentligheden i sommerhalvåret. Anne Just og hendes have blev endnu mere kendt gennem DR2-serien Haven i Hune.

9. marts 2009 – samme dag som Anne Just døde – udkom selvbiografien Anne Just – mit liv i ord og billeder.

Anne Just var gift med arkitekten Claus Bonderup.

Referencer

Eksterne henvisninger 
 

Kunstnere fra Danmark
Havedyrkning
Resident Evil 4

Resident Evil 4, kendt i Japan som , er et survival horror-spil udviklet af Capcom Production Studio 4. Spillet var oprindeligt ment som en eksklusiv titel til Nintendo GameCube men har siden hen fået konverteringer til PlayStation 2, PC Nintendo Wii og Xbox 360.

Resident Evil 4 lader spilleren tage kontrol over Leon S. Kennedy, fra Resident Evil 2, en efterretnings officer for den amerikanske regering, der er blevet sendt til en uspecificeret del af Europa, hvor han leder efter Præsidentens datter Ashley Graham.

Introduktion 
I en unævnt del af spanien bliver Leon S Kennedy, nu en Secret Service agent for den amerikanske Regering, sendt af sted på en mission for at finde den ny indsatte præsidents datter, der blev kidnappet for en uge siden fra det universitet som hun gik på. Leon bliver sendt ind alene da den amerikanske regering agter at holde hele affæren hemmelig for befolkningen. Da han ankommer til Spanien bliver han mødt at det Spanske Polizia som skal assistere ham i hans undersøgelse.

Da Leon endelig dukker op til lokaliteten bliver han mødt af en fjendtligt indstillet lokal befolkning som ser ud til at bære på en skræmmende hemmelighed...

Eksterne henvisninger 
 
 Officiel amerikansk hjemmeside 
 Officiel europæisk hjemmeside 

Computerspil fra 2005
GameCube-spil
PlayStation 2-spil
Windows-spil
Wii-spil
4
Værker om spionage
Alexis Ruano

Alexis Ruano Delgado (født 4. august 1985 i Málaga, Spanien) er en spansk fodboldspiller, der spiller som midterforsvarer hos Alavés. Han har tidligere spillet for blandt andet Valencia, Sevilla og Getafe.

Med Valencia har Ruano i 2008 med til at vinde Copa del Rey, den spanske pokalturnering.

Landshold 
Ruano har (pr. april 2018) endnu ikke haft debut for Spaniens A-landshold, men har repræsenteret sit land adskillige gange på både U-19, U-20 og U-21 niveau.

Titler 
Copa del Rey
 2008 med Valencia CF

Eksterne henvisninger 

Fodboldspillere fra Spanien
Fodboldspillere fra Málaga CF
Fodboldspillere fra Getafe CF
Fodboldspillere fra Valencia CF
Fodboldspillere fra Sevilla FC
Personer fra Málaga
Schliersee (kommune)

Schliersee er en købstad (markt) i Landkreis Miesbach i Regierungsbezirk Oberbayern i den tyske delstat Bayern. I kommunen ligger ud over Schliersee, landsbyerne Neuhaus, Fischhausen og Spitzingsee.

Geografi 

Schliersee ligger ved nordbredden af søen med samme navn: Schliersee og er et Bayerske Alper. Fra byen Schliersee er der en malerisk udsigt mod bjergene Berge Aiplspitz, Jägerkamp, Brecherspitz og Bodenschneid, som hører til Mangfallbjergene. Landsbyen Spitzingsee ligger i 1.090 meters højde, og er et kendt vintersport- bjergvandringscenter.

Eksterne henvisninger